《上雷御史》
宋代·李思衍

台上栖乌颤晓寒，朱帘云静楚天宽。星芒摇动龙阿剑，霜气横天廌角冠。

苦透柏心风力劲，清临梅影雪痕乾。浑源闻有传家谱，夜露心香借易看。

作者简介：李思衍（？～一二九○），字昌翁，一字克昌，号两山，馀干（今属江西）人。宋时事迹不详。元世祖至元十二年（一二七五），伯颜率元兵渡江，以思衍权乐平，寻授袁州治中，入为国子司业。二十五年以礼部侍郎奉使安南，还授浙东宣慰使。二十七年召入觐，拟拜南台御史，以疾卒。有《两山集》、《天南行稿》，皆已佚。事见《元诗选》二集《两山稿》、清同治《馀干县志》卷一一。今录诗二十五首。